Boulton Paul Defiant

Boulton Paul Defiant var et britisk jagerfly. Defiant var et produkt av en doktrine som gikk ut på at et jagerfly med bestykningen plassert i et bevegelig tårn ville være mer effektiv enn jagerfly med konvensjonell bestykning. Denne doktrinen skulle vise seg å ha svakheter, selv om den også hadde sine sterke sider. Defiant viste seg svært effektiv mot bombefly og spesielt Ju 87 «Stuka», og hadde en imponerende start på karrieren sin. Men i møte med det tyske jagerflyet Bf 109 viste Defiant seg mindre vellykket, selv om det ikke var det lette byttet enkelte kilder har hevdet. Defiant ble trukket tilbake fra bruk på dagtid i august 1940 og fikk en ny karriere som nattjager utstyrt med radar, en rolle som flyet viste seg å fungere bra i.

I starten av mai 1941 sendte Luftwaffe bombefly mot Greenock i Skottland. Angrepet mislyktes, delvis fordi enorme bål var tent inne i landet for å avlede Luftwaffe-pilotene, men også fordi en gruppe Boulton Paul Defiant-fly som trente på nattflyging i Ayr, oppdaget de tyske flyene. Defiant-flyene fikk spredd angrepsstyrken, og reddet dermed Greenock fra en like total ødeleggelse som Clydebank ble utsatt for i mars samme året.https://www.undiscoveredscotland.co.uk/usreviews/books/whittlesluftwaffe.html 

 Spesifikasjoner 
 Dimensjoner Defiant Mk II Vingespenn 11,99 m Lengde 10,77 m Høyde 3,45 m  Vingeareale 23,23 m² Nettovekt 2 849 kg Ytelser  Topphastighet 504 km/t Klatrehastighet 9,7 m/s Lastet vekt 3 821 kg Rekkevidde 748 km Annet Mannskap 2 Motor 1× Rolls-Royce Merlin XX ( 1 280 hk ) Bestykning 4× 7,7 mm mitraljøser

 Referanser 

 Eksterne lenker 
 Boulton Paul Defiant

Kategori:Jagerfly
Kategori:Fly fra andre verdenskrig
Kategori:Enmotors propelldrevne luftfartøy
Kategori:Luftfartøy produsert i Storbritannia